WindEurope: 6,1 GW αιολικών εγκαταστάθηκαν στην Ευρώπη στο α’ εξάμηνο – EnergyIn
Home ΑΠΕ WindEurope: 6,1 GW αιολικών εγκαταστάθηκαν στην Ευρώπη στο α’ εξάμηνο
Συνολικά 6,1 γιγαβάτ αιολικών εγκαταστάθηκαν στην Ευρώπη στο α’ εξάμηνο του 2017.
Ειδικότερα, στην Ελλάδα προστέθηκαν 46 μεγαβάτ, σύμφωνα με τον ευρωπαϊκό σύνδεσμο WindEurope.
Πανευρωπαϊκά εγκαταστάθηκαν 4,8 γιγαβάτ χερσαίων αιολικών, με 2,2 γιγαβάτ στη Γερμανία, 1,2 γιγαβάτ στη Βρετανία και 492 μεγαβάτ στη Γαλλία. Οι επενδύσεις έφτασαν τα 8,3 δις. ευρώ, εκ των οποίων 5,3 δις. κατευθύνθηκαν σε χερσαία αιολικά και 2,9 δις. σε υπεράκτια αιολικά, με το 53% αυτών να εντοπίζεται στη Γερμανία.
Με αφορμή τα παραπάνω στοιχεία, ο υπεύθυνος πολιτικής του WindEurope, Πιέρ Ταρντιό, δήλωσε:
«Είμαστε καθ’ οδόν για ένα καλό έτος σε εγκαταστάσεις, αλλά η ανάπτυξη εντοπίζεται σε συγκεκριμένες αγορές. Τουλάχιστον δέκα ευρωπαϊκές χώρες δεν εγκατέστησαν ούτε ένα μεγαβάτ φέτος… Τα κράτη-μέλη πρέπει να υποβάλουν το συντομότερο δυνατόν τα εθνικά τους σχέδια για το 2030. Σε συνδυασμό με το τριετές πρόγραμμα δημοπρασιών που πρότεινε η Κομισιόν, τα εθνικά σχέδια θα μας δώσουν την αναγκαία ορατότητα».
tags: WindEurope Αιολικά ΑΠΕ Ευρώπη πρωτοσέλιδο
προηγούμενο Κέρδη για την Eni στο β' τρίμηνο
επόμενο Ξάνθη: Κεραυνός χτύπησε τον υποσταθμό της ΔΕΗ